A BIZOTTSÁG 1473/2004/EK RENDELETE
(2004. augusztus 18.)
a feldolgozatlan mazsolaszőlő és aszalt füge 2003/2004-es gazdasági évre vonatkozó raktározási támogatásának meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre (1) és különösen annak 9. cikke (8) bekezdésére,
mivel:
(1)
A 2201/96/EK rendelet 9. cikke (4) bekezdése meghatározza, hogy a raktározási támogatást a raktározási ügynökségeknek a felvásárolt nagy szemű mazsolaszőlő, a felvásárolt Corintha típusú mazsolaszőlő és a felvásárolt aszalt füge mennyisége, valamint a raktározás tényleges időtartama után kell megítélni.
(2)
A 2201/96/EK tanácsi rendeletnek a feldolgozott gyümölcs- és zöldségtermékek termelési támogatási rendszere tekintetében történő végrehajtásra vonatkozó rendelkezések megállapításáról szóló, 2003. augusztus 29-i 1535/2003/EK bizottsági rendelet (2) 3. cikke megállapítja a gazdasági évet.
(3)
Helyénvaló a feldolgozatlan mazsolaszőlő és aszalt füge 2003/2004. gazdasági évre vonatkozó raktározási támogatásának meghatározása, és ezért szem előtt kell tartani a 2201/96/EK tanácsi rendeletnek a feldolgozatlan mazsolaszőlő és aszalt füge tárolási rendszere tekintetében történő végrehajtásra vonatkozó rendelkezések megállapításáról szóló, 1999. július 23-i 1622/1999/EK bizottsági rendelet (3) 7. cikkének rendelkezéseit, valamint azt a tényt, hogy a raktározási támogatást a raktározás technikai jellegű kiadásai és a felvásárolt termék után kifizetett összeg alapján kell kiszámítani.
(4)
Az ebben a rendeletben előirányzott intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
A 2003/2004. gazdasági év termékeire, a 2201/96/EK rendelet 9. cikke (4) bekezdésében meghatározott raktározási támogatás a következő:
a)
ua mazsolaszőlő esetében 2005. február 28-ig naponként és tonnánként 0,1106 euró, illetve 2005. március 1-jétől naponként és tonnánként 0,0846 euró;
b)
az aszalt füge esetében naponként és tonnánként 0,0949 euró.
2. cikk
Ez a rendelet az Európai Unió Hivatalos Lapjában való kihirdetést követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 18-án.